Diari Oficial de la Generalitat Valenciana


Sumari del DOGV 8168, del 13-11-2017 (2017/10675)

RESOLUCIÓ de 7 de novembre de 2017, de la Direcció General del SERVEF, per la qual es modifica el resolc tercer de la Resolució de 30 de desembre de 2016, de la Direcció General del SERVEF, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8168

Data del DOGV
:   13-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10429


Data del document
:   07-11-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de novembre de 2017, de la Direcció General del SERVEF, per la qual es modifica el resolc tercer de la Resolució de 30 de desembre de 2016, de la Direcció General del SERVEF, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2017. [2017/10032]  
Amb data 26 de novembre de 2015, es va publicar en el Diari Oficial de la Generalitat Valenciana l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades.  
D'acord amb l'ordre esmentada, es va dictar la Resolució de 30 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades a càrrec de l'exercici pressupostari 2017 (DOGV 23.02.2017), finançades a través de la línia genèrica de subvenció S5644000 del capítol IV, del subprograma 322.52, Formació i qualificació professional, del pressupost del SERVEF per a l'exercici 2017.  
En l'últim paràgraf del resolc tercer de la Resolució de 30 de desembre de 2016 anteriorment esmentada, s'estableix que abans del 31 de desembre de 2017 les entitats hauran d'haver iniciat un nombre de grups (cursos) que supose com a mínim el 60 % de l'alumnat del programa formatiu aprovat. D'acord amb el que preveu l'article 11.3 de l'ordre per la qual s'aproven les bases reguladores, els projectes hauran de finalitzar amb anterioritat al 31 de juliol de 2018.  
Atenent que la majoria de les resolucions, en data hui, encara no s'han notificat, és indispensable modificar el termini d'execució mencionat per a facilitar el compliment del que preveu el resolc tercer de la resolució de convocatòria.  
En la disposició final primera de l'Ordre 8/2015, anteriorment mencionada, es faculta la Direcció General del SERVEF per a dictar totes les instruccions i adoptar les mesures que considere oportunes per a l'execució i aplicació de l'ordre esmentada, així com per a modificar els terminis establits en aquesta, amb caràcter excepcional, quan concórreguen circumstàncies degudament motivades; la modificació de terminis esmentada quan tinga caràcter general s'haurà de publicar en el Diari Oficial de la Generalitat Valenciana.  
Per tot això i fent ús de les facultats conferides per la disposició final primera de l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades, resolc:  
  
Modificar el termini establit en l'últim paràgraf del resolc tercer de la Resolució de 30 de desembre de 2016, anteriorment esmentada, i aquest queda redactat de la manera següent:  
En el termini màxim de quatre mesos, comptadors des de l'endemà de la notificació de la resolució de concessió, les entitats hauran d'haver iniciat un nombre de grups (cursos) que supose com a mínim el 60 % de l'alumnat del programa formatiu aprovat. D'acord amb el que preveu l'article 11.3 de l'ordre per la qual s'aproven les bases reguladores, els projectes hauran de finalitzar amb anterioritat al 31 de juliol de 2018.  
  
  
Contra aquest acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la publicació, davant dels jutjats contenciosos administratius de la Comunitat Valenciana, de conformitat amb el que estableix l'article 8, apartat 3, així com en l'article 46, apartat 1, els dos pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja esmentats, segons el que disposa la normativa vigent de procediment administratiu comú de les administracions públiques. Tot això sense perjuí que es puga interposar qualsevol altre recurs dels previstos en la vigent legislació.  
  
Aquesta resolució entrarà en vigor el dia de la publicació en el Diari Oficial de la Generalitat Valenciana.  
  
València, 7 de novembre de 2017.- El director general: Enric Nomdedéu i Biosca.